  Туспуктэм: видеоысь скриншот Майя Бывальцева Удмуртиын «Кин кызьы узырме, яке Ограбление по-удмуртски» фильмез куараен гожтон ужлэн нырысетӥ люкетэз йылпумъяськиз. Со сярысь киноез пуктӥсьёс «ВКонтатке» мерлыко вотэсысь огинын ивортӥзы. Валтӥсь персонажъёслэсь куаразэс куать нуналскын гожтӥллям. Кино лэсьтон мертэтъёсъя, со туж вакчи дыр, пусъё фильмез пуктӥсьёс. Азьпалан котырысь вань ӵашетонъёсты, куараосты вылысь гожтыны, крезьгур гожтыны но валчеяны кулэ на. Дась фильмез поттытозь кӧня ке толэзь кылиз. « Ас кинематографез кылдытон понна Удмуртиын ваньмыз вань. Вань усто ӧнерлыко актёръёс. Вань трос юрттӥсьёс, вань учкисьёс, кудъёсыз фильмлэсь потэмзэ возьмало. Ивортэммы поттэ, ӝоген премьераын адӟиськом! » Дмитрий Могучев, «Кин кызьы узырме, яке Ограбление по-удмуртски» фильлэн режиссёрез Тодэ вайытом, съёмкаос кылем арын гужем Пичи Пурга ёросын но Ижкарын ортчизы. Дасьяськон ужъёс 2021-тӥ арын кутскизы, нырысь ик тизер лэсьтӥзы но возьматӥзы. Тегъёс: Удмуртия кино удмурткыл удмуртъёс  